**

REPUBLIKA HRVATSKA

 Varaždinska županija

 OPĆINA VINICA

 OPĆINSKO VIJEĆE

KLASA : UP/I-363-01/21-01/ 01

URBROJ: 2186-11-01-21-1

Vinica, 29. prosinca 2021.

 Na temelju članka 46. Zakona o komunalnom gospodarstvu („Narodne novine“ broj 68/18., 110/18. i 37/20.), članka 36. Zakona o koncesijama („Narodne novine“ broj .) , članka 30. Statuta Općine Vinica („Službeni vjesnik Varaždinske županije“ broj 30/20. i 09/19.) te članka 6. Odluke o načinu obavljanja komunalnih djelatnosti (“Službeni vjesnik Varaždinske županije” broj 29/15.), a nakon provedenog postupka za davanje koncesije i Obavijesti o namjeri davanja koncesije objavljene u Elektroničkom oglasniku Javne nabave RH, broj objave 2021/S 01K-0041569 Općinsko vijeće Općine Vinica na sjednici održanoj dana 29.prosinca 2021. godine donosi

**O D L U K U**

**o davanju koncesije za obavljanje komunalne djelatnosti dimnjačarskih poslova**

**na području Općine Vinica**

Članak 1.

Općina Vinica (u daljnjem tekstu : Davatelj koncesije) dodjeljuje koncesiju za obavljanje komunalne djelatnosti dimnjačarskih poslova ponuditelju:

**„DIMAX“ d.o.o., OIB:56608479548 sa sjedištem u Varaždinu, Miroslava Krleže ½ ( u daljnjem tekstu: Koncesionar), odgovorna osoba ponuditelja Miroslav Njegovec**

Članak 2.

Koncesija iz članka 1. Ove Odluke daje se na rok od 5 (pet) godina . Rok počinje teći od dana sklapanja Ugovora o koncesiji između Davatelja koncesije te Koncesionara.

 Članak 3.

Predmet koncesije te priroda i opseg djelatnosti koncesije : obavljanje komunalne djelatnosti dimnjačarskih poslova kao javne usluge , a koja obuhvaća:

* provjeru ispravnosti i funkcioniranja dimnjaka i uređaja za loženje
* obavljanje redovnih i izvanrednih pregleda dimnjaka i uređaja za loženje
* čišćenje dimjaka i uređaja za loženje
* spaljivanje i vađenje čađe iz dimnjaka i uređaja za loženje
* poduzimanje mjera za sprječavanje opasnosti od požara, eksplozija, trovanja te zagađivanja zraka

Pod uređajima za loženje u smislu ove Oduke smatraju se ložišta na kruta, tekuća i plinska goriva.

Čišćenje i kontrola dimovodnih objekata i uređaja za loženje obavlja se u skladu i s rokovima utvrđenim u Odluci o obavljanju dimnjačarskih poslova na području Općine Vinica (“Službeni vjesnik Varaždinske županije“ broj 24/07.).

Koncesionar je dužan dimnjačarske poslove obavljati tehničkim sredstvima koja su prihvatljiva i nisu štetna za okoliš te u skladu s propisima koji se na tu djelatnost odnose, a u skladu sa Zakona o zaštiti od požara te Zakona o komunalnom gospodarstvu.

Mjesto obavljanja koncesije sva su naselja na području Općine Vinica - Donje Vratno, Gornje Ladanje, Goruševnjak, Marčan, Pešćenica Vinička , Vinica i Vinicabreg,

Članak 4.

Visina naknade za koncesiju za obavljanje dimnjačarskih poslova utvrđuje se u iznosu od 5.100,00 kn godišnje, a uplata se vrši u 4 jednaka obroka u korist proračuna Općine Vinica.

Koncesionar će prije potpisivanja ugovora o koncesiji dostaviti Davatelju koncesije jamstvo za osiguranje naplate naknade za koncesiju i naknade štete koja može nastati zbog neispunjenja Ugovora o koncesiji . Jamstvo se dostavlja u obliku bjanko zadužnice ovjerene kod javnog bilježnika u iznosu koji pokriva godišnju naknadu za koncesiju.

Članak 5.

Koncesionar je dužan naplaćivati pruženu uslugu prema cijenama iz cjenika priloženog uz ponudu, a koji čini sastavni dio ove Odluke.

Koncesionar uslugu naplaćuje nakon što istu izvrši, na temelju ispostavljenog pisanog računa.

Cjenik usluga određen je ponudom Koncesionara te se ne može mijenjati bez suglasnosti Davatelja koncesije.

Članak 6.

Obzirom da je u postupku nadmetanja za dodjelu koncesije sudjelovao samo jedan prihvatljiv ponuditelj, sukladno članku 306. stavak 2. Zakona o javnoj nabavi („Narodne novine“ broj 120/16.) ne primjenjuje se rok mirovanja.

Ova Odluka postaje izvršna danom dostave odabranom ponuditelju.

Po izvršnosti Odluke, odabrani ponuditelj i Davatelj koncesije zaključiti će Ugovor o koncesiji za obavljanje komunalne djelatnosi dimnjačarskih poslova na području Općine Vinica kojim će se utvrditi sva međusobna prava i obveze.

Sukladno članku 14. Zakona o komunalnom gospodarstvu , Ugovor iz prethodnog stavka u ime Davatelja koncesije potpisuje Načelnik Općine Vinica.

O b r a z l o ž e n j e

Općina Vinica objavila je u Oglasniku javne nabave RH Obavijest o namjeri davanja koncesije za obavljanje komunalne djelatnosti dimnjačarskih poslova, broj objave : 2021/S01K-0041569.

Stručno povjerenstvo za davanje predmetne koncesije provelo je postupak pregleda i ocjene pristiglih ponuda te je utvrđeno da je u roku pristigla samo jedna ponuda :

1. DIMAX d.o.o. OIB: 56608479548, Varaždin, M.Krleža ½

Dokumentacijom o nabavi određena je dokumentacija kojom ponuditelj mora dokazati da ne postoje razlozi za isključenje ponude, te uvjeti pravne i poslovne te finacijske sposobnosti za obavljanje djelatnosti, kao i tehničke i stručne sposobnosti za obavljanje djelatnosti, a najpovoljnijom ponudom smatra se ponuda koja je uz ispunjenje uvjeta i ekonomski najpovoljnija ponuda, odnosno ponuda s najvećim brojem bodova prema utvrđenim kriterijima. U postupku pregleda i ocjena ponuda, Stručno povjerenstvo utvrdilo je da ponuda koju je dostavio DIMAX d.o.o. potpuna i prihvatljiva te je ocjenjena sa 55 bodova. Stručno povjerenstvo predložilo je Davatelju koncesije da se s ponuditeljem DIMAX d.o.o. Varaždin, M.Krleže 1/4, zaključi Ugovor o koncesiji za obavljanje komunalne djelatnosti dimnjačarskih poslova.

UPUTA O PRAVNOM LIJEKU

Protiv ove Odluke dopuštena je žalba Državnoj komisiji za kontrolu postupaka javne nabave. Žalba se izjavljuje u roku od deset(10) dana od dana primitka odluke o odabiru ili poništenju, u odnosu na postupak pregleda, ocjene i odabira, ili razloge poništenja.

Žalba se izjavljuje u pisanom obliku. Žalba se dostavlja neposredno i poštom. Istodobno sa dostavljanjem žalbe Državnoj komisiji žalitelj je obvezan primjerak žalbe dostaviti davatelju koncesije. Žalitelj koji propusti izjaviti žalbu u određenoj fazi postupka, gubi pravo na žalbu u kasnijoj fazi postupka za prethodnu fazu.

 Općinsko vijeće Općine Vinica

 PREDSJEDNIK

 Predrag Štromar

Dostaviti:

1. Ponuditeljima , preko EOJN-a
2. Uz Zapisnik, ovdje
3. Pismohrana, ovdje